
"אודה ה’ בכל לבב בסוד ישרים ועדה", שזיכני הבורא ית"ש לשבת באוהלה של תורה, ולהוציא לאור ספר זה העוסק בהלכות החמורות של ענייני "איסור והיתר", המסודר וערוך על פי סדר השולחן ערוך.
וזאת למודעי, כידוע מאמרם ז"ל (...) "כשם שאי אפשר לבר בלא תבן וכו'", והרי כל מטרת ספר זה נכתב רק בכדי לפתוח ולהרחיב את עיקרם של הלכות אלו בענייני "איסור והיתר", אך אין מטרת הכותב להורות הלכה לרבים, על כן אין לסמוך על הדברים כלל להלכה ולמעשה. 	Comment by יואל שפירא: מראה מקום
הנה לאחר שספר זה במהדורתו הראשונה הובא בפני רבנן ותלמידיהון, והייתה קורת רוח לפניהם, העירו לפני בעצה נכונה, למען הסדר הטוב, ובכדי להביא תועלת בפני המעיינים, להוציא את הספר עם מפתחותיו. ואכן, שמתי על ליבי את לשון קודשו של בעל חובת הלבבות (...), "כי עד שתימצא השלימות יגרע מהחכמים, ולפעמים תקדימהו המיתה". על כן אמרתי לא עת להתמהמה, וב"ה הנני מברך על גומרה של תורה, ולהוציא ספר זה, במהדורה מורחבת, ובו מפתחות עניינים בהרחבה, למען ימצא המעיין תועלת מרובה, כפי שתשיג ידי. ובזאת בקשה לפני הקורא, כי אם תימצא טעות בספר, יתלה הדבר בי, ויועיל להיטיב עמי ולהודיעני.	Comment by יואל שפירא: מראה מקום
סדר הדברים: 
לא הקפדתי ודקדקתי להביא כל מקורות דברי המפרשים המובאים על דברי הטור והבית יוסף, בכדי לא להטריח את הקורא, אלא למען ירוץ בו הקורא להבנת מסקנת הדברים, אך זאת ידע כל הלומד בספר זה, כי עיקרם של דברים, מקורם הוא בדברי חז"ל בגמרא, ומרבותינו הראשונים [הרשב"א בתורת הבית, הרא"ש, המרדכי והר"ן ועוד]. ומסקנת הדברים הובאו בטור ובית יוסף על הסדר. 
כמו כן בכל מקום אשר הוזכרו דברי הפוסקים, [פמ"ג, יד יהודה, והדרכ"ת, ועוד], כוונתי שמקורם הוא באותו הסימן על סדר השולחן ערוך.
אמנם פעמים שכתבתי נושאים שאינם משתייכים רק לסימן שבו הם הובאו, אלא הם קשורים בדרך אגב לעוד כמה עניינים [כגון בהלכות נטל"פ שיש בזה כמה נפק"מ בכמה מקומות], אך בכל זאת השתדלתי להביאם במקומם, כיון שמטרתי  בספר זה היא, להביא את ההלכות על פי סדר השולחן ערוך.  
כמו כן ידוע לכל העוסקים בהוראה, כי בעניינים של "איסור והיתר" העיקר הוא להבין את חלקי השאלה, דהיינו לדעת להגדיר כל חלק חלק מהשאלה, ולשייכו למקום הנכון, וממילא אחר ההתבוננות באותו העניין ידע מהי התשובה, כי רבים מאוד הפרטים בזה.
ולדוגמא אחת מיני רבות, כגון, אם נפל כלי אכילה ממין אחד למין אחר, יש לברר, כדלהלן:
א. האם שאלה זו, עוסקת באיסור דאורייתא או דרבנן,  בשביל לדעת מה יהיה הדין במקרה של ספק, [כגון בענייני 'בבשר בחלב' שמקומו הוא בסימן פ"ז)]. 
ב.  באיזה אופן הכלי אכילה השתייך למין הזה [שמקומו הוא בסימן ק"ה ב'דיני הבישול וצליה ושאר דרכי ההבלעות', עם רוטב או בלי רוטב]. 
ג. האם הוא מוגדר כך, מחמת שהוא בן יומו או אינו בן יומו [שמקומו הוא בסימן קכ"ב ובסימן ק"ג ב'דיני נטל"פ']. 
ד. האם הכלי בשעת השימוש עבר מעין הגעלה, והוא הנקרא 'ואקליש', [עיין בסימן צ"ג שנחלקו שם בזה הפוסקים להלכה], או במקרה, שכלל לא היה בו שימוש של בליעה [כגון ש'שיע' ביותר, ואז יש מקום צירוף, (שו"ע או"ח סימן תנ"א)]. ועל כן יש לדון כל פרט ופרט מהגדרת דין הכלי אכילה, בהרבה עניינים מסימני השו"ע. 
ה. האם נפל הכלי למין אוכל אחר, כגון, 'כלי' חלבי שנפל ל'תבשיל' בשרי, או שנפל רק לכלי ממין אחר. 
ו. האם הכלי הוא בן יומו או אינו בן יומו. ומה דינו של המאכל מהמין השני, האם מותר באכילה או לא [ מה שנוגע לדיני נ"ט בר נ"ט בסימן צ"ה]. ואחר כך יש לדון כיצד יכשיר את הכלי.
 אמנם אלו מקצת הדברים, ואי אפשר לפורטם כי רבים הם. ועל כן, עיקר מטרת הספר, הוא בשביל לקבץ ולאסוף מעט מן העניינים השונים, למען ידע הקורא, מהו הנושא שיש להבחין בו, וכיצד נפסקה ההלכה, בדבר זה. 
עוד יש להדגיש, את הוראת הפרי מגדים (סדר הנהגות), כי אין לחכם להורות ללא הסתכלות והתבוננות מתוך הספר, ולא ימהר להשיב לשואל, אלא רק אחרי שישקול הדבר היטב, ובכך לא יבוא לידי טעות.
***
התודה והברכה נתונים בזאת, לאבי מורי הרה"ג רבי פנחס שליט"א ולא"מ מרת יהודית תליט"א, שהביאוני עד הלום וגידלוני מנערותי, בדאגה לכל מחסורי ברוחניות ובגשמיות, וממשיכים בדאגתם ומסירותם הרבה. שיזכו... 	Comment by יואל שפירא: אפשר להמשיך כאן את המשפט
וכן הכיר בזאת את תודתי העמוקה, למו"ח הרה"ג רבי יהודה הכהן רוט שליט"א ולחמותי מרת צילה תליט"א שדואגים וטורחים לכל מחסורינו, שיזכו לראות בנים ובני בנים זרע ברך ה', עוסקים בתורה ומצות, מתוך בריאות איתנה, נחת ושלווה.
וזה המקום להזכיר את מקום אוהלה של התורה, שבו חונכתי וגדלתי בעבודת ה' ובלימוד התורה בשנות נעורי, הישיבה הקדושה לצעירים 'קול תורה', והישיבה הקדושה 'מיר מודיעין עילית', ואת נשמת רבותינו ראשי הישיבה, הגאון רבי נתן צבי פינקל זצ"ל, הגאון רבי אריה פינקל זצ"ל, הגאון רבי רפאל שמואלביץ זצ"ל, והגאון רבי אברהם יצחק ברזל זצ"ל, שבצמא את דברי תורתם  הנפלאים זכינו לשמוע וללמוד, ויה"ר שיעמדו לקץ הימים, בב"א.
כמו"כ אזכיר לשבח, את 'הכוללים', שבתוך כתליהם ובדיבוק חברים זכיתי לעמול ולעסוק בענייני הספר הזה, ישיבת 'מסילת התורה' בראשות הגאון רבי עזרא שרים שליט"א ואחיו הרה"ג רבי יונתן שרים שליט"א, וכן את הכולל המפואר, 'זכרון אליהו' בראשותו של הרה"ג רבי יעקב סטנגל שליט"א, כולל 'אוהל חיים' בראשותו של הרה"ג רבי משה וינברגר שליט"א, וכן כולל לאברכים מופלגים בראשותו של הרה"ג רבי חיים הינמן שליט"א, וכולל 'יששכר מאיר' בראשותו של הרה"ג רבי יחזקאל סטפנסקי שליט"א. ישלם ה’ להם, ותהי משכורתם שלימה מן השמים, על דאגתם וטרדתם הרבה, ובהחזקתם של האברכים התלמידי חכמים החשובים. 
אזכיר את נשמת סבי מורי, הגאון רבי אברהם צבי שינפלד זצ"ל, אשר נסתלק מעימנו מזה כשנה, אשר יגע בכל כוחו בתורה, וזכה לדון דין אמת בשבתו על הדין. ותיבדלח"א, סבתי מורתי, מרת נחמה תליט"א, שהייתה לעזר כנגדו, בתו של הגאון רבי יצחק ברנשטיין זצ"ל, אשר רוחה חופף על כולנו, כמלאך האומר גדל, יה"ר שתזכה לראות בנים ובני בנים עוסקים בתורה ובמצוות.
וכן ברצוני להודות להרה"ג רבי יצחק קופמן שליט"א, שהנחני בדעת ותבונה, בהרבה ענינים והוראות, המוזכרים ומובאים בספר זה, וצויינו תחת השם "ספר בעלי הוראה", ולאחי הרה"ג רבי בנימין זאב שליט"א על כל העידוד והסיוע.  
מנשים באוהל תבורך, רעייתי מרת חיה יוכבד תליט"א... ויה"ר שנזכה יחד לגדל את כל ילדינו לתורה וירא"ש מתוך הרחבת הדעת והצלחה בכל העניינים. 	Comment by יואל שפירא: אפשר להמשיך את המשפט
שמואל נסים בן אאמו"ר הגאון רבי פנחס גולן שליט"א.	Comment by יואל שפירא: ?

ספר זה מוקדש לעילוי נשמת

סבי הגאון רבי אברהם צבי בן משה יעקב שינפלד זצ"ל -מאן מלכי רבנן אשר דן דין אמת כארבעים שנה, ועודד אותי להוציא לאור ספר זה.
* * *
סבי הרב ר’ משה בן רבי שמואל יעקב גלנדואר זצ"ל ורעייתו מרת שושנה רייזל ז"ל, בת רבי שמואל ניסים ברקוביץ זצ"ל, אשר כל שאיפתם הייתה לראות צאצאיהם הולכים בדרך התורה, וזכו להעמיד אחר עלות הכורת דור ישרים מבורך.	Comment by יואל שפירא: ?
* * *
הרב מאיר יהושע בן רבי גרשון הכהן רוט זצ"ל, ורעייתו מרת שרה מלכה בת רבי חיים אלימלך זצ"ל.
הרב מרדכי בן רבי יצחק חיים רייך זצ"ל, ורעייתו מרת צארטל בת רבי יהושע צבי זצ"ל.
זכו להעמיד דור ישרים מבורך, שכל רצונם ושאיפתם לראות צאצאיהם הולכים בדרך הישר והטוב.
* * *
הרב יששכר מאיר בן רבי ברוך סטפנסקי זצ"ל שפעל ותמך רבות להגדיל תורה ולהאדירה, ופעל רבות למען בני התורה.
ת.נ.צ.ב.ה


בסיעתא דישמיא, יצא הספר לאור עולם במהדורתו הראשונה, 'אדר ב' שנת תשפ"ב'. 	Comment by יואל שפירא: האם יש הוספות במהדורה שנייה.
א"כ אפשר לכתוב משהו בסגנון "ובו הרחבות וביאורים נוספים...וכו'...". 
ושוב זיכני ה' להוציא לאור ספר זה במהדורה חדשה מורחבת ומאירת עינים, 'תשרי שנת תשפ"ה'.    
פרק א’: דיני הרחקות בבשר וחלב. [סימנים פ"ח, פ"ט, צ"א, וסו"ס צ"ה]:
[bookmark: _Toc181183649]
אסור לאכול בשר וחלב על גבי שולחן אחד, ומה הדין בשאר איסורים.
א) גזרו חכמים שלא להעלות בשר וחלב יחד, על אותו שולחן שאוכל בו. והטעם, שמא ישכח ויבוא לאכלם באותה סעודה. 
איסור זה אינו נוהג דוקא בבשר בהמה, אלא אפילו להניח עוף [שהוא מדרבנן], יחד עם חלב, על אותו שולחן, גם כן אסור[footnoteRef:1]. 	Comment by יואל שפירא: המקומות המסומנים בצהוב, חסר מראה מקום.

מה שמסומן באפור, נלע"ד שיש איזה בעייה בטקסט, ונראה שיש איזה טעות בין הרשב"א לאורחות חיים. [1:  משנה (חולין ק"ג...). 
ואף על פי שאכילת עוף עם חלב אינו אלא מדרבנן, בכל זאת מבואר בגמרא, (שם ק"ד..) שזה לא נחשב 'גזירה לגזירה'. ואסור. 
וביאר רש"י (...),  שהכל חדא גזירה. וראה בר"ן (...) שכתב ביתר ביאור,  ד'אי לאו הא לא קיימא הא'. עיי"ש.
וראה עוד בהרחבה בעניין זה, בט"ז (ריש סימן פ"ח).  ומה שהשיגו עליו הפרי מגדים (...) ומשבצות זהב (...). [ועיין חכמת אדם (סימן מ’ סי"א) שכתב דלא פלוג רבנן, ותמה ג"כ על הט"ז, שסבר דלא כרש"י]. ] 

לחם של איסור, שיש יותר מקום לחשוש שיבוא לאוכלו, כי זה עיקר אכילתו של האדם. אסור. ובמקרה שהלחם אינו אסור אלא מדרבנן (כגון פת עכו"ם וחלת חוץ לארץ)[footnoteRef:2], יש להתיר [footnoteRef:3]. [2:  עיין בש"ך (ריש סי' פח) שהביא את מחלוקתם של הרשב"א והארחות חיים [הביאם הבית יוסף בהרחבה (הלכות פסח סי' תמ)], האם מותר לאכול יחד עם הנכרי חמץ  בפסח על שולחן אחד, שדעת הרשב"א לאסור שמא יתערב, שהרי חמור הוא משאר איסורים, שאינו בטל אפילו בשישים. ואילו הארחות חיים מתיר, כמו בבשר וחלב.
[במקרה שהנוכרי והיהודי אינם מכירים, עיין בחק יעקב (סוף סימן ת"מ) שהתיר.  ובביאור הגר"א (...) שאוסר. וכן פסק המשנה ברורה (...) שם.  ולכאורה מבואר, שלפי הארחות חיים שהתיר להעלות עם הנכרי, מיירי אפילו במכירו, וע"י היתר, דאל"כ לדעת החוק יעקב ליכא פלוגתא. ודו"ק].
והנה כל מחלוקתם של הראשונים אינו אלא לגבי חמץ בפסח, אך לגבי שאר איסורים נראה שאפילו לדעת הרשב"א שמותר. וכך דייק הש"ך (...) מדבריו.  אך לדעת האורחות חיים נראה, שכל איסורים שוים בזה לבשר וחלב ואין חילוק בין חמץ לשאר איסורים. 
השולחן ערוך (הלכות פסח) נקט כדעת הרשב"א, שחמץ בפסח אסור. אך הש"ך (כאן) נקט כהאורחות חיים, שמתיר. וביאר, דגם הרשב"א  החמיר רק בלחם, כי הלחם הוא עיקרו אכילתו של האדם. וכן פסק הש"ך לאסור בלחם. [מלבד חלת חו"ל שמבואר בגמרא (קד ע"ב) לקולא, שהרי הגמרא שאלה שראוי לא לגזור על העלאה, מפני שהוא גזירה לגזירה, ותירצה ששם אין חשש דאורייתא כלל, ומשמע, שבשאר לחם שיש בו חשש דאורייתא אסור]. ואפילו שפסקינן להלכה כהרשב"א להקל בפסח, לא נקט הש"ך כדבריו להקל לגבי שאר הרחקות).
והנה אע"פ שהרבה אחרונים חלקו על הש"ך, [ראה בדרכ"ת (סק"ד וס"ק י"ב) וכן בכו"פ (סק"א)], מכל מקום נראה שיש לנקוט כהש"ך בדרבנן, ובפרט שהפר"ח נקט כדבריו . וראה בפרי תואר עה"מ (...), שחילק אם זהו דבר שיש לו היכר או לא. עיי"ש באריכות.     ]  [3:  ראה הערה לעיל. ואע"פ שהיה מקום לומר, שרק בחלת חו"ל יש להקל, שהרי  בחלת חו"ל יש הרבה טעמים להקל (עיין בסימן שכ"ג וש"ך שם סק"א). מכל מקום נראה שיש להקל ולהתיר בכל לחם, שהרי המקור הוא מדברי הגמרא [כפי שהתבאר לעיל] והרי שם מבואר, שכל האיסור העלאה, הוא רק באיסור דאורייתא, אך במקום שאין חשש דאורייתא, יש להקל, ובצירוף כך,  שלדעת הרשב"א [התבאר לעיל] שמתיר כל לחם מלבד מחמץ שהוא חמור ובטל בשישים, על כן נראה שמותר בכל לחם.] 

ובשאר דבר איסור, הדין הוא שמותר להעלותו יחד, על אותו שולחן שאוכל בו.
